CELEX: 32007R0973
Language: ro
Date: 2007-08-20 00:00:00
Title: Regulamentul (CE) nr. 973/2007 al Comisiei din 20 august 2007 de modificare a anumitor regulamente CE privind domeniile statistice specifice de punere în aplicare a nomenclatorului statistic al activităților economice NACE Revizia 2

21.8.2007   
            
            
               RO
            
            
               Jurnalul Oficial al Uniunii Europene
            
            
               L 216/10
            
         
      REGULAMENTUL (CE) NR. 973/2007 AL COMISIEI
   
   din 20 august 2007
   de modificare a anumitor regulamente CE privind domeniile statistice specifice de punere în aplicare a nomenclatorului statistic al activităților economice NACE Revizia 2
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a nomenclatorului statistic al activităților economice NACE Revizia 2 și de modificare a Regulamentului (CEE) nr. 3037/90 al Consiliului, precum și a altor regulamente CE privind domeniile statistice specifice (1), în special articolul 6 alineatul (1) litera (b),
   întrucât:
   
               (1)
            
            
               Stabilirea unui sistem de nomenclator actualizat are o importanță fundamentală pentru eforturile desfășurate în prezent de către Comisie în vederea modernizării producerii de statistici comunitare, pentru a reflecta în mod fidel realitatea economică prin luarea în considerare a dezvoltărilor tehnologice și a schimbărilor structurale în economie.
            
         
               (2)
            
            
               Regulamentul (CE) nr. 1893/2006 a stabilit în acest scop un nomenclator statistic revizuit al activităților economice, numit NACE Revizia 2 (denumit în continuare NACE Rev. 2).
            
         
               (3)
            
            
               În temeiul articolului 6 din Regulamentul (CE) nr. 1893/2006, Comisiei i se solicită adoptarea măsurilor necesare de punere în aplicare a prezentului regulament cu privire la folosirea NACE Rev. 2 în diverse domenii statistice.
            
         
               (4)
            
            
               Stabilirea unui nomenclator statistic revizuit al activităților economice face necesară modificarea anumitor referințe la NACE Rev. 1 sau NACE Rev. 1.1, precum și modificarea unui anumit număr de instrumente relevante. În consecință, este necesară modificarea următoarelor instrumente: Regulamentul (CE) nr. 1726/1999 al Comisiei din 27 iulie 1999 privind aplicarea Regulamentului (CE) nr. 530/1999 al Consiliului referitor la statisticile structurale ale câștigurilor salariale și ale costului forței de muncă, în ce privește definirea și transmiterea informațiilor referitoare la costul forței de muncă (2); Regulamentul (CE) nr. 1916/2000 al Comisiei din 8 septembrie 2000 privind aplicarea Regulamentului (CE) nr. 530/1999 al Consiliului privind statisticile structurale referitoare la câștigurile salariale și costul forței de muncă, în ceea ce privește definirea și transmiterea informațiilor despre structura câștigurilor salariale (3); Regulamentul (CE) nr. 2163/2001 al Comisiei din 7 noiembrie 2001 privind modalitățile tehnice de transmitere a datelor, în vederea stabilirii statisticilor de transport rutier de mărfuri (4); Regulamentul (CE) nr. 1216/2003 al Comisiei din 7 iulie 2003 de aplicare a Regulamentului (CE) nr. 450/2003 al Parlamentului European și al Consiliului privind indicele costului forței de muncă (5); Regulamentul (CE) nr. 1983/2003 al Comisiei din 7 noiembrie 2003 de punere în aplicare a Regulamentului (CE) nr. 1177/2003 al Parlamentului European și al Consiliului privind statisticile comunitare referitoare la venit și la condițiile de viață (EU-SILC), în ceea ce privește lista variabilelor primare țintă (6); Regulamentul (CE) nr. 753/2004 al Comisiei din 22 aprilie 2004 de punere în aplicare a Deciziei nr. 1608/2003/CE a Parlamentului European și a Consiliului privind statisticile în domeniul științei și al tehnologiei (7); Regulamentul (CE) nr. 912/2004 al Comisiei din 29 aprilie 2004 de punere în aplicare a Regulamentului (CE) nr. 3924/91 al Consiliului privind organizarea unei anchete comunitare asupra producției industriale (8); Regulamentul (CE) nr. 1450/2004 al Comisiei din 13 august 2004 de punere în aplicare a Deciziei nr. 1608/2003/CE a Parlamentului European și a Consiliului privind producția și dezvoltarea statisticilor comunitare privind inovarea (9); Regulamentul (CE) nr. 430/2005 al Comisiei din 15 martie 2005 de punere în aplicare a Regulamentului (CE) nr. 577/98 al Consiliului privind organizarea unei anchete prin sondaj asupra forței de muncă din Comunitate, în ceea ce privește codificarea utilizată pentru transmiterea datelor începând cu anul 2006 și utilizarea unui subeșantion pentru culegerea datelor referitoare la variabilele structurale (10); Regulamentul (CE) nr. 782/2005 al Comisiei din 24 mai 2005 de stabilire a formatului pentru transmiterea rezultatelor privind statisticile asupra deșeurilor (11).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru programele statistice, constituit prin Decizia 89/382/CEE, Euratom a Consiliului (12),
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1726/1999 se modifică după cum urmează:
   
               1.
            
            
               După articolul 2, se adaugă următorul articol 2a:
               „Articolul 2a
               Măsuri tranzitorii pentru punerea în aplicare a NACE Rev. 2
               Statele membre transmit Comisiei (Eurostat) rezultatele anchetei privind costul forței de muncă raportându-se la anul calendaristic 2008, în conformitate atât cu NACE Rev. 2, cât și cu NACE Rev. 1.1, ultimul fiind obligatoriu doar pentru tabelul A și doar la nivelul secțiunii NACE Rev. 1.1.”
            
         
               2.
            
            
               Anexele II și III se modifică în conformitate cu anexa I la prezentul regulament.
            
         Articolul 2
   Anexele I și II la Regulamentul (CE) nr. 1916/2000 se modifică în conformitate cu anexa II la prezentul regulament.
   Articolul 3
   În Regulamentul (CE) nr. 2163/2001, termenul „NACE Rev. 1” se înlocuiește cu „NACE Rev. 2” în anexă.
   Articolul 4
   Regulamentul (CE) nr. 1216/2003 se modifică după cum urmează:
   
               1.
            
            
               „NACE Rev. 1” se înlocuiește cu „NACE Rev. 2” în tot cuprinsul textului și al anexelor.
            
         
               2.
            
            
               „Secțiunile L, M, N și O” se înlocuiesc cu „secțiunile O-S” în articolul 4 și în anexa IV.
            
         
               3.
            
            
               „Secțiunile C-K” se înlocuiesc cu „secțiunile B-N” în anexa IV.
            
         Articolul 5
   În Regulamentul (CE) nr. 1983/2003, „NACE Rev. 1.1” se înlocuiește cu „NACE Rev. 2”, și „Rev. 1.1” se înlocuiește cu „Rev. 2” în nota de subsol 22 din anexă.
   Articolul 6
   Anexa la Regulamentul (CE) nr. 753/2004 se modifică în conformitate cu anexa III la prezentul regulament.
   Articolul 7
   Regulamentul (CE) nr. 912/2004 se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               Câmpul de aplicare al anchetei menționate la articolul 1 din Regulamentul (CEE) nr. 3924/91 se identifică prin raportare la populația studiată și la unitatea de observare.
               Populația studiată în timpul perioadei de referință este constituită din întreprinderile a căror activitate principală sau una dintre activitățile sale secundare este enumerată în secțiunile B sau C din nomenclatorul statistic al activităților economice din Comunitatea Europeană (NACE Rev. 2), stabilit prin Regulamentul (CE) nr. 1893/2006 al Parlamentului European și al Consiliului (13).
               Unitatea de observare este întreprinderea, astfel cum este definită în Regulamentul (CEE) nr. 696/93 al Consiliului privind unitățile statistice pentru observarea și analizarea sistemului de producție comunitar. Statele membre pot colecta date folosind altă unitate statistică ca unitate de observare, cu condiția ca acestea să transmită datele întreprinderii către Eurostat.
            
         
               2.
            
            
               Articolul 3 se înlocuiește cu următorul text:
               „Articolul 3
               Obligația pe care o au statele membre de a adopta metode de anchetă concepute astfel încât să faciliteze colectarea datelor de la unități care reprezintă cel puțin 90 % din producția națională per clasă NACE în temeiul articolului 3 alineatul (2) din Regulamentul (CEE) nr. 3924/91 trebuie pusă în aplicare după cum urmează: statele membre adoptă metode de anchetă concepute să faciliteze colectarea datelor, reprezentând cel puțin 90 % din producția națională pentru fiecare clasă a secțiunilor B și C ale NACE Rev. 2.”
            
         Articolul 8
   Anexa la Regulamentul (CE) nr. 1450/2004 se modifică în conformitate cu anexa IV la prezentul regulament.
   Articolul 9
   În Regulamentul (CE) nr. 430/2005, „NACE Rev. 1.1” se înlocuiește cu „NACE Rev. 2” în tot cuprinsul anexei II.
   Articolul 10
   Anexa la Regulamentul (CE) nr. 782/2005 se modifică în conformitate cu anexa V la prezentul regulament.
   Articolul 11
   Intrarea în vigoare
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2008, cu excepția articolului 4, care se aplică de la 1 ianuarie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 august 2007.
      
         
            Pentru Comisie
         
         Joaquín ALMUNIA
         
         
            Membru al Comisiei
         
      
   
   
      (1)  JO L 393, 30.12.2006, p. 1.
   
      (2)  JO L 203, 3.8.1999, p. 28. Regulament, astfel cum a fost modificat prin Regulamentul (CE) nr. 1737/2005 (JO L 279, 22.10.2005, p. 11).
   
      (3)  JO L 229, 9.9.2000, p. 3. Regulament, astfel cum a fost modificat prin Regulamentul (CE) nr. 1738/2005 (JO L 279, 22.10.2005, p. 32).
   
      (4)  JO L 291, 8.11.2001, p. 13.
   
      (5)  JO L 169, 8.7.2003, p. 37. Regulament, astfel cum a fost modificat ultima dată prin Regulamentul (CE) nr. 224/2007 (JO L 64, 2.3.2007, p. 23).
   
      (6)  JO L 298, 17.11.2003, p. 34.
   
      (7)  JO L 118, 23.4.2004, p. 23.
   
      (8)  JO L 163, 30.4.2004, p. 71.
   
      (9)  JO L 267, 14.8.2004, p. 32.
   
      (10)  JO L 71, 17.3.2005, p. 36.
   
      (11)  JO L 131, 25.5.2005, p. 26.
   
      (12)  JO L 181, 28.6.1989, p. 47.
   
      (13)  JO L 393, 30.12.2006, p. 1.”
   
      ANEXA I
      Anexele II și III la Regulamentul (CE) nr. 1726/1999 al Comisiei, astfel cum a fost modificat prin Regulamentul (CE) nr. 1737/2005, se modifică după cum urmează:
      
                  1.
               
               
                  „NACE Rev. 1.1” se înlocuiește cu „NACE Rev. 2” în tot cuprinsul textului.
               
            
                  2.
               
               
                  „Secțiunile C-K și M-O ale NACE Rev. 1.1” se înlocuiesțe cu „secțiunile B-N și P-S ale NACE Rev. 2”.
               
            
                  3.
               
               
                  „Secțiunea L a NACE Rev. 1.1” se înlocuiește cu „secțiunea O a NACE Rev. 2”.
               
            
                  4.
               
               
                  „NACE Rev. 1.1, 74.50” se înlocuiește cu „NACE Rev. 2, 78.20” în tot cuprinsul textului.
               
            
   
      ANEXA II
      Anexele I și II la Regulamentul (CE) nr. 1916/2000, astfel cum a fost modificat prin Regulamentul (CE) nr. 1738/2005, se modifică după cum urmează:
      
                  1.
               
               
                  „NACE Rev. 1.1” se înlocuiește cu „NACE Rev. 2” în tot cuprinsul textului.
               
            
                  2.
               
               
                  În anexa II, „secțiunile C-K și M-O” se înlocuiește cu „secțiunile B-N și P-S” în tot cuprinsul textului.
               
            
                  3.
               
               
                  În anexa II, „secțiunea L” se înlocuiește cu „secțiunea O” în tot cuprinsul textului.
               
            
                  4.
               
               
                  În anexa II, „NACE Rev. 1.1, 74.50” se înlocuiește cu „NACE Rev. 2, 78.20”.
               
            
   
      ANEXA III
      Secțiunea 1 din anexa la Regulamentul (CE) nr. 753/2004 al Comisiei se modifică după cum urmează:
      
                  1.
               
               
                  „NACE” se înlocuiește cu „NACE Rev. 2” în tot cuprinsul textului.
               
            
                  2.
               
               
                  Punctul 5.11 se înlocuiește cu următorul text:
                  „Rezultatele statisticilor în funcție de activitatea economică (NACE Rev. 2) trebuie defalcate în următoarele diviziuni, grupe, clase și agregate NACE Rev. 2:
                  «01, 02, 03», «05, 06, 07, 08, 09», «10-33», «10, 11, 12», «10, 11», «12», «13, 14, 15», «13», «14», «15», «16, 17, 18», «16», «17», «18», «19», «20», «21», «22», «23», «24», « 25, 26, 27, 28, 29, 30», «25», «25.40», «26», «26.1», «26.2», «26.3», «26.4», «26.5», «26.6», «26.7», «27», «28», «29», «30», «30.1», «30.2», «30.3», «30.4», «31», «32», «32.50», «33», «35, 36», «37, 38, 39», «41, 42, 43», «45, 46, 47», «49, 50, 51, 52, 53», «55, 56», «58, 59, 60, 61, 62, 63», «61», «62», «63», «64, 65, 66», «68», «69, 70, 71, 72, 73, 74, 75», «72», «77, 78, 79, 80, 81, 82», «84, 85», «86», «87, 88», «90, 91, 92, 93», «94, 95, 96, 97, 98, 99», «01-99»”.
               
            
   
      ANEXA IV
      Anexa la Regulamentul (CE) nr. 1450/2004 se modifică după cum urmează:
      
                  1.
               
               
                  Secțiunea 2 se înlocuiește cu următorul text:
                  „Ca cerință minimă, trebuie acoperite întreprinderile din secțiunile B, C, D, E, H, K ale NACE Rev. 2 și diviziunile 46, 58, 61, 62, 63 și 71 ale NACE Rev. 2.”
               
            
                  2.
               
               
                  Secțiunea 5 punctul 1 se înlocuiește cu următorul text:
                  „Toate rezultatele trebuie defalcate în funcție de activitatea economică (NACE Rev. 2) la nivel de secțiune și în funcție de următoarele clase de dimensiune ale locurilor de muncă: 10-49 salariați, 50-249 salariați, peste 249 salariați.”
               
            
                  3.
               
               
                  Secțiunea 5 punctul 2 se înlocuiește cu următorul text:
                  „Toate rezultatele trebuie defalcate în funcție de activitatea economică (NACE Rev. 2) la nivel de diviziune.”
               
            
   
      ANEXA V
      Anexa la Regulamentul (CE) nr. 782/2005 de stabilire a formatului pentru transmiterea rezultatelor privind statisticile asupra deșeurilor se modifică după cum urmează:
      Lista C se înlocuiește cu următorul text:
      
         „Lista C –   Numărul activității
         
                     Numărul activității
                  
                  
                     Codul NACE Rev. 2
                  
                  
                     Descriere
                  
               
                     1
                  
                  
                     Diviziunea 01
                  
                  
                     Agricultură, creșterea animalelor, vânătoare și servicii anexe
                  
               
                     Diviziunea 02
                  
                  
                     Silvicultură și exploatare forestieră
                  
               
                     2
                  
                  
                     Diviziunea 03
                  
                  
                     Pescuitul și acvacultura
                  
               
                     3
                  
                  
                     Secțiunea B
                  
                  
                     Industria extractivă
                  
               
                     4
                  
                  
                     Diviziunea 10
                  
                  
                     Industria alimentară
                  
               
                     Diviziunea 11
                  
                  
                     Fabricarea băuturilor
                  
               
                     Diviziunea 12
                  
                  
                     Fabricarea produselor din tutun
                  
               
                     5
                  
                  
                     Diviziunea 13
                  
                  
                     Fabricarea produselor textile
                  
               
                     Diviziunea 14
                  
                  
                     Fabricarea articolelor de îmbrăcăminte
                  
               
                     Diviziunea 15
                  
                  
                     Fabricarea produselor din piele și a produselor anexe
                  
               
                     6
                  
                  
                     Diviziunea 16
                  
                  
                     Prelucrarea lemnului, fabricarea produselor din lemn și plută, cu excepția mobilei; fabricarea articolelor din paie și alte materiale vegetale împletite
                  
               
                     7
                  
                  
                     Diviziunea 17
                  
                  
                     Fabricarea hârtiei și a produselor din hârtie
                  
               
                     Diviziunea 18
                  
                  
                     Tipărire și reproducerea pe suporți a înregistrărilor
                  
               
                     8
                  
                  
                     Diviziunea 19
                  
                  
                     Fabricarea produselor de cocserie și a produselor obținute din prelucrarea țițeiului
                  
               
                     9
                  
                  
                     Diviziunea 20
                  
                  
                     Fabricarea substanțelor și a produselor chimice
                  
               
                     Diviziunea 21
                  
                  
                     Fabricarea produselor farmaceutice de bază și a preparatelor farmaceutice
                  
               
                     Diviziunea 22
                  
                  
                     Fabricarea produselor din cauciuc și mase plastice
                  
               
                     10
                  
                  
                     Diviziunea 23
                  
                  
                     Fabricarea altor produse din minerale nemetalice
                  
               
                     11
                  
                  
                     Diviziunea 24
                  
                  
                     Industria metalurgică
                  
               
                     Diviziunea 25
                  
                  
                     Industria construcțiilor metalice și a produselor din metal, exclusiv mașini, utilaje și instalații
                  
               
                     12
                  
                  
                     Diviziunea 26
                  
                  
                     Fabricarea calculatoarelor și a produselor electronice și optice
                  
               
                     Diviziunea 27
                  
                  
                     Fabricarea echipamentelor electrice
                  
               
                     Diviziunea 28
                  
                  
                     Fabricarea de mașini, utilaje și echipamente n.c.a.
                  
               
                     Diviziunea 29
                  
                  
                     Fabricarea autovehiculelor de transport rutier, a remorcilor și a semiremorcilor
                  
               
                     Diviziunea 30
                  
                  
                     Fabricarea altor mijloace de transport
                  
               
                     13
                  
                  
                     Diviziunea 31
                  
                  
                     Fabricarea de mobilă
                  
               
                     Diviziunea 32
                  
                  
                     Alte activități industriale
                  
               
                     Diviziunea 33
                  
                  
                     Repararea, întreținerea și instalarea mașinilor și a echipamentelor
                  
               
                     14
                  
                  
                     Secțiunea D
                  
                  
                     Producția și furnizarea de energie electrică și termică, gaze, apă caldă și aer condiționat
                  
               
                     15
                  
                  
                     Diviziunea 36
                  
                  
                     Captarea, tratarea și distribuția apei
                  
               
                     Diviziunea 37
                  
                  
                     Colectarea și epurarea apelor uzate
                  
               
                     Diviziunea 39
                  
                  
                     Activități și servicii de decontaminare
                  
               
                     16
                  
                  
                     Diviziunea 38
                  
                  
                     Colectarea, tratarea și eliminarea deșeurilor; activități de recuperare a materialelor reciclabile
                  
               
                     17
                  
                  
                     Secțiunea F
                  
                  
                     Construcții
                  
               
                     18
                  
                  
                      
                  
                  
                     Activități de servicii:
                  
               
                     Secțiunea G, cu excepția 46.77
                  
                  
                     Comerț cu ridicata și cu amănuntul; repararea autovehiculelor și a motocicletelor
                  
               
                     Secțiunea H
                  
                  
                     Transport și depozitare
                  
               
                     Secțiunea I
                  
                  
                     Hoteluri și restaurante
                  
               
                     Secțiunea J
                  
                  
                     Informații și comunicații
                  
               
                     Secțiunea K
                  
                  
                     Intermedieri financiare și asigurări
                  
               
                     Secțiunea L
                  
                  
                     Tranzacții imobiliare
                  
               
                     Secțiunea M
                  
                  
                     Activități profesionale, științifice și tehnice
                  
               
                     Secțiunea N
                  
                  
                     Activități de servicii administrative și activități de servicii suport
                  
               
                     Secțiunea O
                  
                  
                     Administrație publică și apărare; asigurări sociale din sistemul public
                  
               
                     Secțiunea P
                  
                  
                     Învățământ
                  
               
                     Secțiunea Q
                  
                  
                     Sănătate și asistența socială
                  
               
                     Secțiunea R
                  
                  
                     Activități de spectacole, culturale și recreative
                  
               
                     Secțiunea S
                  
                  
                     Alte activități de servicii
                  
               
                     Secțiunea T
                  
                  
                     Activități ale gospodăriilor private în calitate de angajator de personal casnic; activități ale gospodăriilor private de producere de bunuri și servicii destinate consumului propriu
                  
               
                     Secțiunea U
                  
                  
                     Activități ale organizațiilor și organismelor extrateritoriale
                  
               
                     19
                  
                  
                     Clasa 46.77
                  
                  
                     Comerț cu ridicata al deșeurilor și a resturilor
                  
               
                     20
                  
                  
                      
                  
                  
                     Deșeuri produse de gospodării
                     (Aceasta nu este o categorie NACE)
                  
               
                     TA
                  
                  
                     Total
                  
                  
                     Total”